Nr.

# **DECIZIA ETAPEI DE ÎNCADRARE**

## PROIECT

Ca urmare a solicitării de emitere a acordului de mediu adresate de **COMUNA ŞOVARNA** cu sediul în județul Mehedinţi, comuna Şovarna, satul Şovarna, înregistrată la A.P.M. Mehedinți cu nr. 8909 din 25.06.2019, în baza Legii 292/2018 privind evaluarea impactului anumitor proiecte publice şi private asupra mediului şi a O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei salbatice, aprobată prin Legea nr. 49/2011, cu modificarile si completarile ulterioare, Legii apelor nr. 107/1996, cu modificările şi completările ulterioare, A.P.M. Mehedinți decide, ca urmare a consultărilor desfăşurate în cadrul şedinţei Comisiei de Analiză Tehnică din data de 05.12.2019, că proiectul ”**Alimentare cu apă în comuna Şovarna, judeţul Mehedinţi**”, propus a fi amplasat în **comuna Şovarna, sate: Şovarna**, **Ohaba, Studina**, județul Mehedinți, **nu se supune** **evaluării impactului asupra mediului**.

 Justificarea prezentei decizii:

1. **Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

 1. Proiectul se încadrează în prevederile legii privind evaluarea impactului anumitor proiecte publice și private asupra mediului, anexa nr. 2, *la pct.* *11, lit.b),* “proiecte de dezvoltare urbană”;

2. Caracteristicile proiectului:

Scopul proiectului îl reprezintă îmbunatatirea situatiei actuale a infrastructurii prin realizarea unui sistem centralizat de alimentare cu apa în cadrul spatiului rural al comunei, imbunatatirea accesului la servicii de baza pentru populatia rurala.

Proiectul propune următoarele lucrări

Alimentare cu apa in vederea potabilizarii:

 - necesarul de apa s-a determinat pentru o populatie de **1200 locuitori**, pentru asigurarea nevoilor gospodaresti şi publice.

 Debitele caracteristice ale cerintei totale de apa, conform breviarului de calcul sunt**:**

 **Q zi max = 248,301 mc/zi (2,874 l/s)**

 **Q zi med = 177,358 mc/zi (2,053 l/s)**

 **Q zi min = 44,339 mc/zi (0,513 l/s)**

 **Van mediu= 64,74 mii mc**

 Regimul de functionare este **permanent** **365 zile/an** şi **24 ore/zi**

Principalele lucrări:

 **Alimentarea cu apa** prin captarea a 2 izvoare de coasta situate la cca 500 m vest de satul Şovarna ce deflueaza in pârâul Sovarna si au debite masurate ce depasesc 3,0 l/s

Coordonate stereo 70 :

 izvor nr. 1: X: 374644 Y: 324464

 izvor nr. 2: X: 374630 Y: 324540

Captareaizvoarelor se va face printr-un dren construit la baza pantei si asezat perpendicular pe directia de curgere a curentului de apa subteran dupa cum urmează:

* executia corpului drenului : radier, tub drenaj, material geotextil/filtru invers,
* montarea de conducte PVC Dn.250, in lungime totala estimata de 90 m, la o adancime situata sub cota izvoarelor;
* realizarea unei camere de captare (camin colector), din tub prefabricat din beton, baza camin, cu diametrul interior, Ø = 3 m, h = 2 m,
* realizarea a doua camine, din tub prefabricat din beton, baza camin, cu diametrul interior, Ø = 2 m, h = 2 m, in zona fantanilor,
* imprejmuirea captarii, 764 mp, cu plasa bordurata pe stalpi metalici pentru asigurarea zonei de protectie sanitara,

  Sistemul de drenaj este alcătuit din drenuri absorbante care captează apa subterana si o evacueaza în caminul colector. Drenurile colectează apa in caminul colector. Reteaua de drenaj este compusa din tuburi drenate şi material filtrant (geotextil, filtre inverse). Tubul drenat (teava de dren) este prevăzut cu orifîcii pentru accesul apei care se colecteaza de pe suprafata captarii.

Filtrele drenajului orizontal cu tuburi de dren sunt din materiale granulare (pietris grosier, pietris ) sau din materiale textile (panza de dren tip geotextil) montata deasupra tevilor drenurilor.

Camera de captare va fi prevazuta cu un sistem de preaplin. Debitul izvoarelor fiind mai mare decat necesarul populatiei, surplusul de apa va fi dirijat sa curga pe actualul traseu.

**Aducţiunea** apei - in bazinul amenajat in vederea colectarii temporare a izvoarelor, se va monta in partea opusa tevii de dren, o conducta de diametru 110 mm pana in gospodaria de apa. Aceasta conducta din PEID va avea o lungime de 971 m si dirijeaza apa gravitational pana in statia de clorinare din gospodaria de apa.

**Gospodaria de apa cu statia de tratare** va fiamplasata in centrul comunei, la limita de delimitare a localitatilor Sovarna si Studina si va cuprinde :

**Rezervorul de inmagazinare**

Un rezervor de înmagazinare suprateran, cilindric, metalic, D = 7 m, H = 5,5 m, cu o capacitate de 200 mc, care asigura compensarea variaţiilor orare si păstrează rezerva intangibila de incendiu. Va fi amplasat in gospodaria de apa la cota +274m.

**Statia de clorinare**, cu hipoclorit, amplasata in gospodaria de apa, pe acelasi amplasament cu rezervorul de inmagazinare al apei, asigura dezinfectarea apei in vederea distribuirii acesteia in reteaua de alimentare cu apa potabila.

**Statia hidrofor**

Pentru realizarea presiunii de utilizare la gospodariile taranesti din sat, in gospodaria de apa a localitatii se prevede o statie hidrofor formata dintr-un ansamblu: electrompompa si vasul hidroforului.

 Statia de hidrofor este un ansamblu compus din pompa (1R+1F), vas de expansiune cu membrana (vas de hidrofor), presostat si manometru.

Pompa centrifuga din componenta hidroforului are urmatoarele caracteristici: Q = 15 mc/h, Pmax = 7,6 bar, Putere = 3 kW, Hmax. de ridicare = 120 m

Vasul de expansiune al hidroforului este vertical si are urmatoarele caracteristici: Volum = 500 l, Presiune = 10 bar, D = 450 mm

 Statia de hidrofor este un ansamblu compus din pompa (1R+1F), vas de expansiune cu membrana (vas de hidrofor), presostat si manometru.

|  |
| --- |
| Pompa de incendiu va avea urmatoarele caracteristici: Q = 5 l/s, Hmax = 100m si Nmax = 5 kw. |

Retele de distributie a apei

Pentru comunaSovarna **reteaua de distributie** a apei potabile va fi realizata din conducte de polietilenă de inalta densitate PE100, PN10 si PN16, cu diametre de 110 mm, în lungime de 14000 m.

 **- localitatea Sovarna**  - conducte cu o lungime totala de 8071 m

 - **localitatea Studina** - conducte cu o lungime totala de 2904 m

 - **localitatea Ohaba** - conducte cu o lungime totala de 3025 m

**Subtraversari cursuri de apa:** 3 subtraversari al râului Şovarna in comuna Sovarna cu o lungime de 25 m fiecare.

 Fiecare subtraversare are de o parte si de alta a raului cate un camin cu vane, iar conducta este din PE cu protectie inserata, D=110mm. Adancimea sub talvegul raului va fi de minim 1,0m.

 Coordonate stereo subtraversari:

 S1: X 375 010 Y 325 118

 S2: X 374 506 Y 326 574

 S3: X 374 811 Y 328 994

**Aparatura si instalatii de masurare a debitelor de apa:** pentru contorizarea volumelor de apa prelevate se va monta apometru.

1. cumularea cu alte proiecte: nu e cazul
2. utilizarea resurselor naturale: în cantităţi limitate, agregate minerale şi combustibili  pentru utilaje, achiziționate de la firme autorizate;
3. cantitate și tipurile de deșeuri generate/gestionate:
	* proiectul va genera deşeuri  fără caracter periculos  în etapa de execuţie, pământ din săpături, care se va refolosi la nivelare şi deşeuri din construcţii care se vor transporta la loc desemnat de autorităţile locale, cantitățile vor fi neînsemnate
	* în etapa de funcţionare  va deservi scopul pentru care a fost proiectat

 d) poluarea și efectele negative: în perioada de realizare a proiectului: local, în zona de lucru, emisii de la mijloacele de transport/utilajele utilizate

e) riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice:   nu se vor utiliza substanţe periculoase, tehnologia nu prezintă risc de accidente majore. Datorită dimensiunilor reduse ale proiectului nu se vor degaja cantități notabile de gaze cu efect de seră

1. riscurile pentru sănătatea umană: la faza de implementare a proiectului nu sunt identificate riscuri pentru sănătatea umană.

3. Amplasarea proiectului:

1. utilizarea actuală și aprobată a terenurilor: conform Certificat de Urbanism nr. 35/06.02.2019 eliberat de Consiliul Judeţean Mehedinţi terenurile sunt situate în intravilanul comunei Şovarna, localităţile Şovarna, Ohaba, Studina precum şi în extravilanul comunei Şovarna. Folosinţa şi destinaţia conform PUG aprobat: zonă drumuri publice (de interes local şi judeţean) şi reţele de utilităţi (reţele electrice, reţea telefonie);
2. bogăția, disponibilitatea, calitatea și capacitatea de regenerare relative ale resurselor naturale (inclusiv solul, terenurile, apa și biodiversitatea) din zonă și din subteranul acesteia –   proiectul va utiliza în cantităţi limitate, agregate minerale şi combustibili  pentru utilaje, în etapa de realizare. În etapa de funcţionare, va utiliza doar combustibil pentru utilaje;
3. capacitatea de absorbţie a mediului natural:
4. zone umede, zone riverane, guri ale râurilor: nu este cazul;
5. zone costiere și mediul marin: nu este cazul;
6. zonele montane și forestiere: nu este cazul;
7. arii naturale protejate de interes național, comunitar, internațional: amplasamentul pe care urmează să se realizeze proiectul se află în aria naturală protejată – Geoparcul Platoul Mehedinți, ROSCI0198
8. zone clasificate sau protejate conform legislației în vigoare: nu este cazul;
9. zonele cu o densitate mare a populației: nu este cazul;
10. peisajele și situri importante din punct de vedere istori, cultural sau arheologic: nu este cazul.

4. Tipurile și caracteristicile impactului potențial:

1. importanța și extinderea spațială a impactului: proiectul va avea impact local, numai în zona de lucru, în perioada de execuție, fără a fi afectată populația localităților;
2. natura transfrontieră a impactului – nu este cazul;
3. intensitatea şi complexitatea impactului – impactul lucrărilor pentru implementarea proiectului este redus;
4. probabilitatea impactului – redusă, atât pe perioada de execuţie cât şi la funcţionare prin buna gestionare a dejecțiilor animaliere;
5. debutul, durata, frecvenţa şi reversibilitatea preconizate ale impactului – durata aproximativă a implementării proiectului este evaluată la 12 luni;
6. cumularea impactului cu impactul altor proiecte existente și/sau aprobate: nu este cazul.

5. Observaţii din partea publicului: pe periada parcurgerii procedurii nu au fost observaţii.

1. **Motivele pe baza cărora s-a stabilit necesitatea neefectuării evaluării adecvate sunt următoarele:** proiectul *nu intră sub incidența art. 28 al OUG nr. 57/2007 privind regimul ariilor naturale protejate,* conservarea habitatelor naturale, a florei și faune sălbatice, aprobată și modificată prin Legea 49/2011, cu modificările și completările ulterioare

 Titularul a obținut **avizul** favorabil al Administrației Geoparcului Platoul Mehedinți nr. **98 din 23.05.2019.**

1. **Motivele pe baza cărora s-a stabilit** **necesitatea neefectuării evaluării impactului asupra corpurilor de apă** - conform adresei nr. 15891/12.11.2019 eliberată de Administraţia Bazinală de Apa Jiu lucrările propuse a se realiza nu au impact semnificativ asupra corpurilor de apă si nu este necesara eleborarea SEICA.

 **Condiţii de realizare a proiectului:**

● se va respecta proiectul tehnic depus la documentatie

 ● se vor respecta **conditiile din Avizul de gospodarire a apelor nr. 82 /26.11.2019** emis de Administratia Nationala „Apele Romane”– ABA Jiu-SGA Mehedinţi:

 CONDIŢII IMPUSE BENEFICIARULUI:

 Beneficiarul investitiei Comuna Sovarna, va aduce la cunostiinta A.B.A. Jiu - S.G.A. Mehedinti, data inceperii executiei lucrarilor cu 10 zile inainte de aceasta.

Beneficiarul are obligatia sa ia masurile necesare pentru conformarea privind realizarea retelelor de canalizare si statii de epurare conform Angajamentului negociat cu Uniunea Europeana –Capitolul 22 - Mediu, in vederea implementarii legislatiei privind calitatea apelor uzate evacuate in receptori naturali.

In conditiile in care se modifica prevederile prezentului aviz sau se vor executa lucrari suplimentare fata de cele avizate, se va solicita aviz modificator conform Ordinului ministrului apelor si padurilor nr. 828/ 2019.

Sa nu arunce materiale de nici un fel în albie sau pe malurile râului Şovarna.

Lucrarile se vor executa numai pe terenuri reglementate din punct de vedere juridic .

**La finalizarea intregii investitii si punerea in functiune a acesteia beneficiarul va inainta documentatia tehnica intocmita conform Ord. M.A.P. nr. 891/2019 de catre un proiectant certificat, in vederea obtinerii Autorizatiei de Gospodarire a Apelor, documentatie ce va fi insotita de Procesele Verbale de receptie a lucrarilor.**

*Organizarea de şantier* va cuprinde:

* localizare si căi de acces;
* unelte, scule, dispozitive, utilaje şi mijloace necesare;
* surse de energie;
* grafice de execuţie a lucrărilor;
* organizarea spaţiilor necesare depozitării temporare a materialelor, măsurile specifice pentru conservare pe timpul depozitării şi evitării degradărilor;
* măsuri specifice privind protecţia şi securitatea muncii, precum şi de prevenire şi stingere a incendiilor, decurgând din natura operaţiilor şi tehnologiilor de construcţie cuprinse în documentaţia de execuţie a obiectivului;

Materialele necesare realizarii investitiei se vor depozita, în aer liber, pe o perioada de timp mic, fără măsuri deosebite de protecţie.

Nu sunt necesare măsuri de protecţie a vecinătăţilor.

Se vor lua măsuri preventive cu scopul de a evita producerea accidentelor de lucru sau a incendiilor.

Pentru a preveni declanşarea unor incendii se va evita lucrul cu şi în preajma surselor de foc.

Dacă se vor folosi utilaje cu acţionare electrică, se are în vedere respectarea măsurilor de protecţie în acest sens, evitând mai ales utilizarea unor conductori cu izolaţie necorespunzătoare şi a unor împământări necorespunzătoare.

 Pentru lucrările prevăzute prin proiect va respecta obligatoriu măsurile specifice pentru reducerea şi/sau eliminarea efectelor generate de acestea asupra sănătăţii umane şi mediului înconjurător. Se au în vedere:

 *- împrejmuirea corespunzătoare a zonelor de lucru, montarea de avertizoare, etc.;*

 *-* organizarea de şantier se va realiza în interiorul amplasamentului astfel încât impactului generat de aceasta asupra factorilor de mediu locali pe timpul derulării lucrărilor prevăzute prin proiect să fie cât mai redus;

 *- organizarea de şantier va fi corespunzătoare din punct de vedere al facilităţilor;*

*-* întreţinerea corespunzătoare a utilajelor/mijloacelor de transport utilizate în lucrările de construcţii în vederea evitării scurgerilor de combustibili şi uleiuri uzate pe sol/apă şi de alte substanţe toxice şi periculoase;

- se interzice stocarea temporară şi depozitarea carburanţilor şi substanţelor periculoase în zona aferentă amplasamentului;

*- se interzice spălarea utilajelor/vehiculelor în zona aferentă amplasamentului;*

*-* se vor evita scurgerile de combustibili şi uleiuri uzate pe sol (folosite de maşinile, utilajele şi echipamentele/instalaţiile de pe amplasament) şi de alte substanţe toxice şi periculoase, după caz;

*-* depozitarea provizorie a pământului excavat se va face pe suprafeţe cât mai reduse. Pământul în exces nu va fi păstrat pe amplasament,

-managementul deşeurilor generate în urma execuţiei lucrărilor prevăzute în proiect se va realiza în conformitate cu legislaţia specifică de mediu şi va fi în responsabilitatea societăţilor care realizează lucrările, astfel:

- deşeurile generate vor fi colectate selectiv, în vederea predării către societăţi autorizate pe bază de contract,

- deşeurile municipale amestecate generate în perioada lucrărilor de construcţii vor fi stocate temporar în pubele şi eliminate prin depozitare la un depozit conform;

- deşeurile industriale reciclabile rezultate în perioada lucrărilor de construcţii (metalice feroase şi neferoase, hârtie şi carton, materiale plastice, textile, etc.) vor fi colectate selectiv, stocate temporar pe tipuri, în funcţie de sortimente, în recipiente speciale, în vederea valorificării prin societăţi autorizate specializate;

- titularul proiectului are obligația de a ține evidența deșeurilor generate și valorificate/eliminate în conformitate cu H.G. nr. 856/2002 privind evidenţa gestiunii deşeurilor şi pentru aprobarea listei cuprinzând deşeurile inclusiv deşeurile periculoase, cu modificările ulterioare;

- în conformitate cu prevederile art. 17, alin.(3) din Legea nr. 211/2011 privind regimul deșeurilor, cu modificările și completările ulterioare, titularul are obligaţia, să gestioneze deşeurile nepericuloase din construcţii şi desfiinţări (categoria 17 conform HG nr. 856/2002) prin reutilizare, reciclare şi alte operaţiuni de valorificare materială, inclusiv operaţiuni de umplere, rambleiere, astfel încât să se asigure îndeplinirea obiectivelor prevăzute de lege. Gestionarea deşeurilor din construcţii şi desfiinţări se poate realiza prin încredinţarea către un operator economic autorizat care desfăşoară aceste operaţiuni sau către un operator public ori privat de colectare a deşeurilor. Eliminarea deşeurilor din construcţii şi desfiinţări prin depozitare în cadrul depozitelor autorizate va fi ultima opţiune de gestionare care va fi luată în considerare;

- refacerea suprafeţelor de teren afectate temporar de lucrări: pe perioada execuţiei lucrărilor se va menţine curăţenia, după executarea lucrărilor se vor reface şi aduce la starea iniţială terenurile ce au fost afectate de execuţia lucrărilor, cu refacerea spațiilor verzi;

- în perioada de execuţie a lucrărilor vor fi stabilite zone de parcare a autovehiculelor şi utilajelor, materialele necesare executării lucrărilor se vor depozita în locuri bine stabilite, amenajate corespunzător;

- se vor utiliza utilaje şi mijloace de transport agrementate din punct de vedere tehnic, care să nu genereze scurgeri de produse petroliere şi lubrefianţi, zgomot, vibraţii, etc.;

- în cazul poluării accidentale a solului cu produse petroliere şi uleiuri minerale de la vehiculele grele şi echipamentele mobile se va proceda imediat la decopertarea solului contaminat, stocarea lui în saci, tratarea de către firme autorizate/depozitarea în depozite de deşeuri autorizate.

● la implementarea proiectului se va instrui personalul asupra faptului că sunt interzise:

* orice formă de recoltare, capturare, ucidere sau vătămare a exemplarelor aflate în mediul lor natural, în oricare dintre stadiile ciclului lor biologic;
* deteriorarea și/sau distrugerea locurilor de reproducere ori de odihnă a păsărilor sălbatice, uciderea sau capturarea intenționată a păsărilor sălbatice, indiferent de metoda utilizată;
* este interzisă perturbarea intenționată în special în cursul perioadelor de reproducere, de creștere și migrație;
* comercializarea, deținerea și/sau transportul în scopul comercializării acestora în stare vie ori moartă sau a oricăror părți ori produse provenite de la acestea, ușor de identificat;
* introducerea în zona limitrofă ariei protejate a mijloacelor mecanizate care să pună în pericol speciile protejate.

Înainte de punerea în funcţiune a investiţiei, titularul este obligat să depună solicitarea de obţinere a autorizaţiei de mediu.

**La finalizarea investiției va fi notificată APM Mehedinți**, în vederea verificării realizării proiectului în conformitate cu cerințele legale, cu condițiile din prezentul act și întocmirii procesului verbal de constatare a respectării condițiilor impuse.

 **Prezenta decizie este valabilă pe toată perioada de realizare a proiectului**, iar în situaţia în care intervin elemente noi, necunoscute la data emiterii prezentei decizii sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios

administrativ competente pentru a ataca, din punct de vedere procedural sau substanțial, actele deciziile sau omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 544/2004, cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește cerințele prevăzute la art. 2 lit.f), considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanțe odată cu decizia etapei de încadrare, cu acordul de mediu sau, după caz, cu decizia de respingere a solicitării acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 au obligația să solicite autorității publice emitente a deciziei

 menționate la art. 21 alin (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la alin. (1) și (2) este gratuită și trebuie să fie echitabilă, rapidă și corectă.

 *Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii contenciosului administrativ nr. 554/2004, cu modificările şi completările ulterioare.*